สวัสดีค่ะ ดิฉันผ่าตัดไทรอยด์ออกทั้ง 2 ข้าง เมื่อต้นเดือน ก.ย. 61 คุณตัดต่อมพาราไทรอยด์ข้างขวาออกไป 2 ต่อม ตอนนี้มีภาวะแคลเซียมต่ำ ตรวจครั้งล่าสุดอยู่ที่ 7.9 mg/dl เคยขึ้นไปได้สูงสุดคือ 8.3 mg/dl ตอนนี้กินยาแคลเซียม 3 เวลา ครั้งละ 2 เม็ด และวิตามินดี 3 เวลาครั้งละ 1 เม็ด ดิฉันอยากทราบว่าทำไมพาราไทรอยด์อีกข้างถึงยังไม่ทำงานหรือทำงานได้แค่นี้ จะมีวิธีกระตุ้นได้อย่างไร นี่ก็ 4 เดือนแล้ว จะมีโอกาสเป็นภาวะแคลเซียมต่ำถาวรไหมคะ
สวัสดีคะ การผ่าตัดไทรอยด์ ปรกติแล้วคงต้องเรียนถามก่อนนะค่ะ ว่าถ้าเนื่องจากเป็นก้อนเนื้องอกปรกติ หรือ เป็นเรื่องของมะเร็งค่ะ เนื่องจากการรักษาจะมีความแตกต่างกันค่ะ เพราะถ้าเป็นเนื้องอกธรรมดา จะมีการเหลือของต่อมไทรอยด์ และ พาราไทรอยด์ไว้ค่ะ ทำให้คนไข้ไม่มีปัญหาเรื่องของการขาดฮอร์โมนไทรอยด์ และพาราไทรอยด์ค่ะ ทำให้ร่างกายไม่มีความจำเป็นต้องรับยาค่ะแต่ถ้ามีปัญหาว่าเป็นมะเร็งจะต้องเอาออกให้มากที่สุดเอาออกให้หมดค่ะ นอกจากนั้นอาจจะต้องมีการกลืนแร่ และฉายรังสีร่วมด้วยค่ะทำให้อาจจะต้องมีการใช้ฮอร์โมนไทรอยด์ และการกินแคลเซียมไปตลอดชีวิตค่ะแนะนำเรื่องของการปรึกษาแพทย์เจ้าของไข้นะค่ะ